Alemán hamburgués

L**'alemán hamburgués** (*Hamburger Dialekt*) ye a variedat dialectal de l'alemán que se charra en a ciudat d'Hamburgo en Alemanya.

No cal confundir-se con o dialecto hamburgués orichinal, variedat d'o baixo alemán, que tamién se charra en a ciudat d'Hamburgo y os suyos arredols.

Amás existe en ista rechión un *[[Missingsch]]* que mezcla o baixo alemán d'a zona con l'alemán estándard u alto alemán.

## Substrato baixo-alemán
L'idioma orichinal d'Hamburgo no ye l'alto alemán (idioma en que s'alazeta l'alemán estándard), sino o baixo alemán (u *Plattdeutsch*) en a suya variedat baixo-saxona. En tiempos d'a Liga Hanseatica, tanto o dialecto d'Hamburgo como o d'a vecina ciudat de Lübeck, lingua franca d'o norte y centro d'Europa, s'emplegaban dende Anglaterra dica Rusia. Debito a isto as luengas escandinavas encara conservan prous ampres d'o baixo alemán.

O baixo alemán estió mientres a Edat Meya y a Edat Moderna a luenga oficial d'Hamburgo chunto a o latín. Iste status lo perdió en o sieglo XVI, pasando a estar luenga oficial l'alto alemán.

Hue encara se i charra o baixo alemán en as suyas diferents variedaz locals. Cada vegada se fan mas esfuerzos ta aprender y charrar o baixo alemán como segunda luenga, baixo a mazada *Hochdüütsch kann jeden Dösbaddel snacken, Platt is för de Plietschen* ("Cualsiquier fato puet charrar *Hochdeutsch*, o *Platt* ye ta os intelichents").

## O Missingsch
L'aleman estándard u *"rechiolecto"* (en alemán *Regiolekt*) que domina hué en a redolada d'Hamburgo ye un Missingsch – no s'ha de confundir con o baixo alemán. O Missingsch ye – como diz o suyo nombre "mezclato" – una mezcla de alemán estándard y baixo alemán. En realidat ye comunment acceptato, que o termín local ta decir a o *Missingsch* yera *Meißnerisch*, asinas que o l'alemán d'a cancellería de Meißen u Saxonia, proveniba de l'alto alemán. Atra teoría diz que prene o nombre d'o latón (en alemán *Messing*. A gramatica ye prencipalment baixoalemana y o vocabulario ye una mezcla de l'alto alemán con expresions provenients d'o baixo alemán.

Bi ha cuantos libros de Dirks Paulun escritos en *Missingsch*, que en l'actualidat se pueden trobar nomás en bels anticuarios u librerías. Istos libros gosan estar muitas vegatas replegas con chicoz relatos, pero tamién bi'n ha autenticas descripcions d'a luenga, asinas como d'a suya pronunciación y uso.

## Caracteristicas de l'alto alemán
### Envista cheneral
L'actual dialecto hamburgués s'diferencia cuasi nomás en a pronunciación de l'alto alemán coloquial. A tipica entonación de l'alemán hamburgués, que encara se pareixe prou a la sintaxi, pronunciación y gramatica d'o moderno dialecto de Bremen, s'diferencia clarament d'o *Plattdeutsch* y d'o *Missingsch*.

### Abreviaduras
Una caracteristica que diferencia a l'alemán hamburgués d'a resta ye a reducción d'as silabas finals, por eixemplo: "Ich komm gleich" (en estándard *Ich komme gleich*, en aragonés "Agora voi"), "Wir fahrn nach Hambo(r)ch" (en estándard *Wir fahren nach Hamburg*, en aragonés "Nos n'imos ta Hamburgo") u "haben" → *ha(h)m*. Tamién se produce en a luenga coloquial un fenomeno prou curioso, por o que os adverbios se pueden transformar en adchectivos, por eixemplo "zue (geschlossene) Türen", "auffe (geöffnete) Fenster" u "appe (abgetrennte) Beine".

### Cambios foneticos
Ye tamién muit común o debilitamiento d'as consonants en iste dialecto de l'alemán por o que os fonemas *g* y *t* pasan a *ch* y *d* cuan son xordas. Asinas se veye iste fenomeno en parolas como *Hamburg* → *Hamburch*, *Krieg* → *Kriech* ("guerra"), *Leute* → *Leude* ("chent") u *bitte* → *bidde* ("por favor"). En as parolas foranas se mantiene por un cheneral o sonito orichinal.

Atra caracteristica ye a contracción de *st* y *sd* cuan se troban entre dos vocals, cambeando por o sonito fuerte *ss*. Por eixemplo se puet veyer en *hast du* → *hassu* ("tú tiens"), *musst du* → *mussu* ("tú has de"), *ist das* → *issas* ("ye isto"), mientres que en atros dialectos como o berlinés a segunda vocal se cambeya por una "e" curta (*hast du* → *haste*, *musst du* → *musste*). En as parolas que rematan en "t" ista se gosa omitir, por eixemplo *nicht* → *nich* (particla negativa), *ist* → *is* ("ye").

D'atra man se fusionan tamién casos como *habe ich* → *habbich* u *haben wir* → *hamma*.

### Vocabulario baixo-alemán
O vocabulario coloquial replega muitas parolas d'o baixo alemán como por eixemplo *plietsch* (en estándard *schlau*, *aufgeweckt*, en aragonés "astuto"), *Deern* (en estándard *Mädchen; Kind*, en aragonés "mesache/a") u *Puschen* (*Hausschuhe*, en aragonés "bordeguins"). Se troban tamién bels cambios sintacticos respecto a o estándard:
**ma* (en alemán estándard *(ein)mal*) en cuentas de *bitte* ("por favor", expresión ta fer una requesta)
*preferencia de *das* en cuentas de *es* (se puet emplegar como pronombre indefinito en as respuestas, en iste caso mesmo se puet gosar omitir, por eixemplo *„Is' ja geil!“* ("Ye chenial!"), *„Is' am reechnen (en estándard *regnen*, "Ye plevendo").
*Se produce a [[tmesis]] d'adverbios como *dafür* → *da … für* (*Da kann ich nich für.*), *darauf* → *da … drauf* (*Da komm' ich nich drauf.*). En alemán estándard existe bella cosa pareixita nomás con os [[verbos deseparables de l'alemán|verbos deseparables]] (*hingehen* → „Ich *gehe* dort *hin*“).

=== Desaparición d'os sonitos *s-pitzen S-teins* ===
En o baixo alemán orichinal d'Hamburgo no existiba o sonito inicial *sch* debant de consonant y en cuentas d'isto bi heba una *s* fuerte. Manimenos hue nomás s'observa esporadicament y como herencio d'o pasato a "s" fuerte en os grupos *st* u *sp*

As cheneracions mas chóvens no emplegan istos sonitos arcaicos, nomás a población rural mayor de Schleswig-Holstein encara tiende a fer servir ista pronunciación tipica d'o baixo alemán y que tamién se troba en o Missingsch.

== Literatura ==
O 38<sup>eno</sup> tomo d'a colección d'o comic *Asterix*, titulato *Die Trabantenstadt* en alemán estándard, ye escrito en hamburgués baixo o títol *Hammonia-City''.

## Referencias